જિંદગીની સફરમાં અનેક મુકામ આવતાં હોય છે. અંતિમ મુકામ કયું હોઈ શકે ? તે ફક્ત કુદરત જ જાણે છે. અમદાવાદના ૭૫ વર્ષીય રમેશભાઈ પટેલ પોતાની દિકરી, જમાઈ અને મિત્રો સાથે ગત સપ્તાહે નોર્થ-ઈસ્ટની ખુબસુરતીને નિરખવા ગયાં હતાં. જોકે, તિબેટની સરહદ સ્થિત તવાંગ(અરુણાચલપ્રદેશ)માં તેમની ખુબસુરત જિંદગીની સફર કાયમ માટે અટકી ગઈ. આ મુસીબતની ક્ષણમાં ગુજરાતી પ્રવાસીઓને ભારતીય આર્મી અને સ્થાનિક બૌદ્ધ ધર્મના લોકોએ ખૂબ મદદ કરી. એટલું જ નહીં પણ રમેશભાઈ પટેલને માનભેર અંતિમ વિદાય પણ આપી. માનવતાની મહેક હજુ પણ પ્રસરી રહી છે, તેનું આ દૃષ્ટાંત છે.